
VENDIM 

Nr. 850, datë 26.12.2024

PËR DEKLARIMIN “PASURI KULTURORE” TË ZONAVE ARKEOLOGJIKE NËNUJORE “A” DHE “B” TË QYTETIT TË DURRËSIT, MIRATIMIN E ZONIFIKIMIT DHE TË PLANIT PËR RUAJTJEN, MBROJTJEN DHE ADMINISTRIMIN E TYRE

Në mbështetje të nenit 100 të Kushtetutës; të shkronjave “a” dhe “ç”, të pikës 3, të nenit 9, të nënndarjes “iv”, të shkronjës “b”, të pikës 3, të nenit 53, dhe të nenit 153, të ligjit nr. 27/2018, “Për trashëgiminë kulturore dhe muzetë”, të ndryshuar, me propozimin e ministrit të Ekonomisë, Kulturës dhe Inovacionit, Këshilli i Ministrave

VENDOSI:

1. Deklarimin “Pasuri kulturore” të zonave arkeologjike nënujore “A” dhe “B” të qytetit të Durrësit.

2. Miratimin e zonifikimit të zonave arkeologjike nënujore “A” dhe “B” të qytetit të Durrësit, sipas hartës dhe koordinatave në Kornizën Referuese Gjeodezike Shqiptare (KRGJSH), që i bashkëlidhen këtij vendimi.

3. Miratimin e planit për ruajtjen, mbrojtjen dhe administrimin e këtyre zonave, sipas tekstit që i bashkëlidhet këtij vendimi.

4. Ngarkohen Ministria e Ekonomisë, Kulturës dhe Inovacionit dhe Bashkia Durrës për zbatimin e këtij vendimi.

Ky vendim hyn në fuqi pas botimit në Fletoren Zyrtare.

KRYEMINISTËR

Edi Rama

PLANI

PËR RUAJTJEN, MBROJTJEN DHE ADMINISTRIMIN E ZONAVE ARKEOLOGJIKE NËNUJORE “A” DHE “B” TË QYTETIT TË DURRËSIT

Neni 1

Qëllimi 

Ky plan përcakton rregullat, procedurat dhe autoritetet shtetërore përgjegjëse për ruajtjen, mbrojtjen dhe administrimin e zonave arkeologjike nënujore “A” dhe “B” të bregdetit të Durrësit, si dhe përcaktimin e kufijve të tyre, mbështetur në legjislacionin në fuqi për trashëgiminë kulturore.

Neni 2

Hapësira arkeologjike nënujore në mbrojtje

1. Hapësira nënujore me vlera arkeologjike, historike dhe kulturore e bregdetit të Durrësit, pjesë e trashëgimisë kulturore, përbëhet nga: 

a) zona arkeologjike nënujore “A”;

b) zona arkeologjike nënujore “B”.

2. Kufijtë e zonave arkeologjike nënujore “A” dhe “B” paraqiten në hartën e zonifikimit të bregdetit të Durrësit, shoqëruar me koordinatat në sistemin referues gjeodezik zyrtar – Korniza Referuese Gjeodezike Shqiptare KRGJSH, pjesë përbërëse e këtij plani.

3. Hartimi dhe miratimi i instrumenteve të planifikimit, në lidhje me hapësirën arkeologjike në mbrojtje të bregdetit të Durrësit kryhet në përputhje me rregullat e përcaktuara në këtë vendim.

Neni 3

Ndërhyrjet e lejuara në zonën arkeologjike nënujore “A”

1. Në zonën arkeologjike nënujore “A” të qytetit të Durrësit lejohet vetëm:

a) mirëmbajtja, hulumtimi dhe muzealizimi i strukturave arkeologjike/anijeve të mbytura, si dhe i çdo potenciali arkeologjik nën ujë, pas shqyrtimit e miratimit të projekteve nga Këshilli Kombëtar i Trashëgimisë Kulturore Materiale (në vijim, KKTKM);

b) kryerja e formave të testimit, të tilla si: vrojtim arkeologjik nënujor, sondazhe arkeologjike nënujore, që nuk cenojnë/dëmtojnë pasurinë arkeologjike nënujore, regjistrim digjital i gjetjeve nga institucione të specializuara ose subjekte të licencuara, të përcaktuara me vendim të KKTKM-së;

c) zbatimi i projekteve kërkimore-shkencore të miratuara nga struktura përgjegjëse për miratimin e projekteve kërkimore-shkencore pranë Akademisë së Shkencave, pas shqyrtimit dhe miratimit nga KKTKM-ja; 

ç) vendosja, heqja dhe mirëmbajtja e sinjalistikës detare nga Forca Detare/Shërbimi Hidrografik në funksion të sigurisë lundrimore, në përputhje me kërkesat e standardet kombëtare të Organizatës Ndërkombëtare të Ndihmës në Lundrim, IALA.

2. Projektet lidhur me ndërhyrjet e lejuara në zonën arkeologjike nënujore “A”, të bregdetit të Durrësit, të parashikuara në shkronjën “c”, të pikës 1, të këtij neni, shqyrtohen e miratohen nga KKTKM-ja dhe më pas vijojnë procedurën sipas ligjit të planifikimit dhe zhvillimit të territorit.

3. Çdo projekt ose aktivitet i zhvilluar në hapësirën e mbrojtur nënujore “A”, pas miratimit nga KKTKM-ja, mbikëqyret nga institucione të specializuara në fushën e trashëgimisë kulturore, sipas parashikimeve të ligjit nr. 27/2018, “Për trashëgiminë kulturore dhe muzetë”, të ndryshuar.

4. Aktivitetet me karakter turistik zhvillohen dhe organizohen nga subjekte të licencuara nga institucionet përkatëse, sipas legjislacionit në fuqi.

Neni 4

Ndërhyrjet e lejuara në zonën arkeologjike nënujore “B”

1. Në zonën arkeologjike “B” të bregdetit të Durrësit, përveç ndërhyrjeve që lejohen në zonën arkeologjike “A”, lejohen edhe projektet e reja zhvillimore pas miratimit nga KKTKM-ja.

2. Projektet për zhvillimet e reja shqyrtohen e miratohen nga KKTKM-ja dhe vijojnë procedurën sipas ligjit të planifikimit dhe zhvillimit të territorit.

3. Zhvillimet e reja lejohen vetëm pas kryerjes së formave të testimit të përcaktuara nga KKTKM-ja, në varësi të potencialit arkeologjik që përfaqëson zona.

4. Gërmimi arkeologjik ose sondazhet arkeologjike kryhen sipas përcaktimeve të KKTKM-së, pas lidhjes së aktmarrëveshjeve përkatëse, ku, në çdo rast, njëra nga palët nënshkruese është Instituti Kombëtar i Trashëgimisë Kulturore (në vijim, IKTK-ja).

5. Aktivitetet me karakter turistik zhvillohen dhe organizohen nga subjekte të licencuara nga institucionet përkatëse, sipas legjislacionit në fuqi. 

Neni 5

Procedurat që ndiqen për ndërhyrjet e lejuara në zonat arkeologjike nënujore “A” dhe “B”

1. Për ndërhyrjet e lejuara në zonat arkeologjike “A” dhe “B” të bregdetit, projektet shqyrtohen e miratohen në KKTKM, sipas procedurës së përcaktuar në nenin 155, të ligjit nr. 27/2018, “Për trashëgiminë kulturore dhe muzetë”, të ndryshuar.

2. Për çdo rast, KKTKM-ja shqyrton dhe vendos për kryerjen ose jo të formave të testimit.

Testimet kryhen nga institucione shtetërore të specializuara dhe/ose subjekte të licencuara në fushën e arkeologjisë. Shpenzimet për kryerjen e formave të testimit mbulohen nga investitori.

3. Testimet e përcaktuara në shkronjën “b”, të pikës 1, të nenit 3, të këtij plani, kryhen sipas përcaktimeve të KKTKM-së, pas lidhjes së aktmarrëveshjeve përkatëse, ku, në çdo rast, njëra nga palët nënshkruese është IKTK-ja.

4. Për të gjitha ndërhyrjet në zonat arkeologjike realizohet monitorim arkeologjik gjatë zbatimit të punimeve nga subjekte të licencuara dhe/ose institucione shtetërore të specializuara, si dhe mbikëqyrje arkeologjike nga institucionet e specializuara shtetërore.

Neni 6

Procedura që ndiqet në rast ndërhyrjesh të paautorizuara në zonat arkeologjike nënujore “A” dhe “B” të bregdetit të Durrësit

1. Në rast konstatimi ndërhyrjesh të paautorizuara brenda zonave arkeologjike nënujore “A” dhe “B”, Qendra Muzeore Durrës (QMD) dhe/apo Drejtoria Rajonale e Trashëgimisë Kulturore (DRTK) për zonën e Durrësit ka detyrimin të ndërpresë menjëherë veprimtarinë e subjektit, nëpërmjet aktit të konstatimit.

2. Drejtoria Rajonale e Trashëgimisë Kulturore (DRTK) dhe/apo Qendra Muzeore Durrës (QMD) njoftojnë menjëherë IKTK-në, institucionin kompetent për inspektim në fushën e trashëgimisë kulturore dhe/ose institucionin kompetent për inspektim të mbrojtjes së territorit të njësisë vendore, si dhe strukturën përkatëse në ministrinë përgjegjëse për trashëgiminë kulturore.

3. Në rast se subjekti nuk ndërpret veprimet brenda 24 (njëzet e katër) orëve, Drejtoria Rajonale e Trashëgimisë Kulturore (DRTK), përgjegjëse për zonën e Durrësit, i drejtohet menjëherë institucionit kompetent për inspektim në fushën e trashëgimisë kulturore dhe/ose institucionit kompetent për inspektim të mbrojtjes së territorit të njësisë vendore, për marrjen e masave përkatëse në zbatim të ligjit nr. 27/2018, “Për trashëgiminë kulturore dhe muzetë”, të ndryshuar.

Neni 7

Aktivitetet e ndaluara në zonat arkeologjike nënujore “A” dhe “B” të bregdetit të Durrësit

1. Ndalohen të gjitha aktivitetet e tjera nënujore, që nuk janë parashikuar në këtë plan si: 

a) aktivitetet e peshkimit në të gjitha format e tij;

b) aktivitetet dhe zhytjet nënujore të paautorizuara apo të pamiratuara më parë nga institucionet përkatëse.

Neni 8

Gjetjet rastësore arkeologjike nënujore/detare

1. Klasifikohen si gjetje rastësore arkeologjike nënujore/detare objektet e luajtshme dhe të paluajtshme në kontekstet e tyre arkeologjike dhe strukturat arkitektonike.

2. Në rast gjetjesh rastësore arkeologjike, gjatë zbatimit të punimeve në zonat arkeologjike, punimet pezullohen menjëherë, sipas procedurës së përcaktuar në nenin 160, të ligjit nr. 27/2018, “Për trashëgiminë kulturore dhe muzetë”, të ndryshuar.

3. Në varësi të vlerave që përmbajnë gjetjet rastësore arkeologjike, KKTKM-ja shprehet për procedurën e hulumtimet arkeologjike të nevojshme për ruajtjen dhe mbrojtjen e tyre.

4. Për çdo rast, veprimtaria arkeologjike realizohet sipas parashikimeve të neneve 151, 152, 153, 154, 155, 156, 158, 159 dhe 160, të ligjit nr. 27/2018, “Për trashëgiminë kulturore dhe muzetë”, të ndryshuar.

Neni 9

Trajtimi i rasteve të paparashikuara

Për të gjitha çështjet që nuk trajtohen dhe për pasojë nuk zgjidhen në këtë plan, sipas kompetencave, ato zgjidhen nga ministria përgjegjëse për trashëgiminë kulturore, nëpërmjet institucioneve të specializuara.

	Zona Arkeologjike nënujore “A” – Durrës

	
	Koordinatat në sistemin KRGJSH
	

	
	E
	
	N

	1
	451720.1276
	
	4576693.994

	2
	451246.8914
	
	4575830.841

	3
	451241.0921
	
	4574966.419

	4
	451176.3191
	
	4574050.6

	5
	451208.5682
	
	4573239.606

	6
	451467.8292
	
	4572336.355

	7
	451849.5371
	
	4571567.471

	8
	452649.6917
	
	4571362.303

	9
	453546.8475
	
	4571684.161

	10
	454284.3372
	
	4572155.178

	11
	452678.11
	
	4575167.14

	12
	452656.11
	
	4575219.81

	13
	452682.71
	
	4575252.57

	14
	452579.57
	
	4575361.68

	15
	452491.65
	
	4575476.06

	16
	452497.39
	
	4575500.42

	17
	452508.45
	
	4575502.66

	18
	452517.83
	
	4575496.08

	19
	452530.43
	
	4575511.2

	20
	452533.37
	
	4575541.58

	21
	452463.93
	
	4575832.64

	22
	452443.64
	
	4576088.56

	23
	452418.72
	
	4576145.12

	24
	452367.76
	
	4576188.24

	25
	452342.28
	
	4576165.56

	26
	452315.12
	
	4576183.76

	27
	452343.82
	
	4576224.5

	28
	452348.3
	
	4576249.98

	29
	452307.14
	
	4576296.04

	30
	452255.34
	
	4576296.18

	31
	452206.76
	
	4576428.9

	32
	452077.93
	
	4576563.16

	33
	451985.53
	
	4576573.52

	34
	451886.2
	
	4576628.37

	35
	451778.4
	
	4576639.57


	
	Zona arkeolologjike nënujore “B” – Durrës

	
	Koordinatat në sistemin KRGJSH
	

	
	E
	
	N

	1
	452678.11
	
	4575167.14

	2
	454284.3372
	
	4572155.178

	3
	454952.11
	
	4572882.26

	4
	455427.0226
	
	4573610.471

	5
	455810.3684
	
	4574666.909

	6
	456065.53
	
	4575453.06

	7
	455746.19
	
	4575581.38

	8
	455395.77
	
	4575658.94

	9
	455243.59
	
	4575477.64

	10
	455239.39
	
	4575395.74

	11
	455117.42
	
	4575304.55

	12
	454837.84
	
	4575316.59

	13
	454492.76
	
	4574475.89

	14
	454428.36
	
	4574507.39

	15
	454416.07
	
	4574631.32

	16
	454637.13
	
	4575325.58

	17
	454221.47
	
	4575473.91

	18
	453953.92
	
	4574842.48

	19
	454304.06
	
	4574370.82

	20
	454424.32
	
	4574331.48

	21
	454400.66
	
	4574251.82

	22
	454080.06
	
	4574089.49

	23
	453709.13
	
	4574510.96

	24
	453741.89
	
	4574695.62

	25
	453609.17
	
	4574871.04

	26
	453442.29
	
	4575001.66

	27
	453245.73
	
	4575105.26

	28
	453108.5
	
	4575122.76

	29
	453059.5
	
	4574992.56

	30
	453022.82
	
	4574990.32

	31
	452970.74
	
	4575013.14

	32
	452977.27
	
	4575159.27

	33
	452845.18
	
	4575193.36

	34
	452718.48
	
	4575212.54



